تبریزده آذربایجانلی گلین و بی توی اوچون پول خرجلمکدن ایمتینا ائدیبلر.
آخار. آذ خبر وئریر کی، «نسر» آگنتلیگی تبریزلی جوتلویون توی اوچون نظرده توتدوقلاری مبلغی ۴۰۰ آغاج تینگینه خرجلدیینی بیلدیریب. جوتلوک اؤز تویلارینی بو آغاجلاری اکمکله قید ائدیب. اونلار ائتدیکلری بو عملین عنعنهیه چئوریلمهسینی آرزو ائتدیکلرینی سؤیلهییبلر.
«چالیشدیق کی، خرجلیجییمیز پولون تأثیری قالیجی اولسون و بیر گئجه ایله آرادان گئتمهسین. توی مراسیمی اوچون یوکسک مبلغده پول خرجلهمک حیاتا و خوشبختلییه هئچ بیر تأثیر ائتمیر. بعضی عادت-عنعنهیه گؤره، عائلهلره شامیل اولونان لازیمسیز خرجلر حتی باشلانغیجدا عائله حیاتینا زیان دا وورا بیلر. توی مراسیمینده ایشتیراک ائدجک قوناقلارین سیاهیسینی حاضرلایاراق خرجلنهجک وسایتین مبلغینی حسابلادیق. سونرا بلدییدن ایجازه آلیب، اونون متخصصلری ایله مصلحتلشدیک. هر آغاج تینگینی ۱۸ مین تومنه آلدیق. آرتیق اونلاردان ۴۰۰-نو ایونون ۲۵-ده، قالان ۴۰۰-نو ایسه آغاج گونونده اکجییک»، - دئیه جوتلوک آگنتلییه آچیقلاماسیندا سؤیلهییب.
azb_Arab azb_Arab azb_Arab